CELEX: 62017CB0166
Language: el
Date: 2017-10-19 00:00:00
Title: Υπόθεση C-166/17: Διάταξη του Δικαστηρίου (έκτο τμήμα) της 19ης Οκτωβρίου 2017 [αίτηση του Supremo Tribunal de Justiça (Πορτογαλία) για την έκδοση προδικαστικής αποφάσεως] — Sportingbet PLC, Internet Opportunity Entertainment Ltd κατά Santa Casa da Misericórdia de Lisboa (Προδικαστική παραπομπή — Άρθρο 56 ΣΛΕΕ — Ελεύθερη παροχή υπηρεσιών — Περιορισμοί — Εκμετάλλευση τυχερών παιχνιδιών μέσω ιστοσελίδων — Εθνική ρύθμιση προβλέπουσα κρατικό μονοπώλιο — Άρθρο 99 του Κανονισμού Διαδικασίας του Δικαστηρίου — Ερώτημα πανομοιότυπο με ερώτημα στο οποίο έχει απαντήσει το Δικαστήριο ή η απάντηση στο οποίο συνάγεται σαφώς από τη νομολογία — Άρθρο 102 και άρθρο 106, παράγραφος 1, ΣΛΕΕ — Κατάχρηση δεσπόζουσας θέσεως — Εθνική ρύθμιση απαγορεύουσα τη διαφήμιση για τα τυχερά παιχνίδια, εξαιρουμένων αυτών που διοργανώνονται από έναν μόνον οργανωτή υποκείμενο σε στενό έλεγχο των δημοσίων αρχών, στον οποίον έχει ανατεθεί το αποκλειστικό δικαίωμα διοργανώσεώς τους — Άρθρο 53, παράγραφος 2, του Κανονισμού Διαδικασίας του Δικαστηρίου — Ερώτημα προδήλως απαράδεκτο)

11.12.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 424/16
            
         Διάταξη του Δικαστηρίου (έκτο τμήμα) της 19ης Οκτωβρίου 2017 [αίτηση του Supremo Tribunal de Justiça (Πορτογαλία) για την έκδοση προδικαστικής αποφάσεως] — Sportingbet PLC, Internet Opportunity Entertainment Ltd κατά Santa Casa da Misericórdia de Lisboa
   (Υπόθεση C-166/17) (1)
   
   ((Προδικαστική παραπομπή - Άρθρο 56 ΣΛΕΕ - Ελεύθερη παροχή υπηρεσιών - Περιορισμοί - Εκμετάλλευση τυχερών παιχνιδιών μέσω ιστοσελίδων - Εθνική ρύθμιση προβλέπουσα κρατικό μονοπώλιο - Άρθρο 99 του Κανονισμού Διαδικασίας του Δικαστηρίου - Ερώτημα πανομοιότυπο με ερώτημα στο οποίο έχει απαντήσει το Δικαστήριο ή η απάντηση στο οποίο συνάγεται σαφώς από τη νομολογία - Άρθρο 102 και άρθρο 106, παράγραφος 1, ΣΛΕΕ - Κατάχρηση δεσπόζουσας θέσεως - Εθνική ρύθμιση απαγορεύουσα τη διαφήμιση για τα τυχερά παιχνίδια, εξαιρουμένων αυτών που διοργανώνονται από έναν μόνον οργανωτή υποκείμενο σε στενό έλεγχο των δημοσίων αρχών, στον οποίον έχει ανατεθεί το αποκλειστικό δικαίωμα διοργανώσεώς τους - Άρθρο 53, παράγραφος 2, του Κανονισμού Διαδικασίας του Δικαστηρίου - Ερώτημα προδήλως απαράδεκτο))
   (2017/C 424/23)
   Γλώσσα διαδικασίας: η πορτογαλική
   
      Αιτούν δικαστήριο
   
   Supremo Tribunal de Justiça
   
      Διάδικοι στην υπόθεση της κύριας δίκης
   
   Sportingbet PLC, Internet Opportunity Entertainment Ltd
   
      κατά
   
   Santa Casa da Misericórdia de Lisboa
   
      Διατακτικό
   
   
               1)
            
            
               Το άρθρο 56 ΣΛΕΕ επιτρέπει ρύθμιση κράτους μέλους, όπως αυτή της υποθέσεως της κύριας δίκης, η οποία απαγορεύει σε επιχειρηματίες εγκατεστημένους σε άλλα κράτη μέλη να προσφέρουν τυχερά παιχνίδια μέσω ιστοσελίδας, ενώ αναθέτει κατ’ αποκλειστικότητα την εκμετάλλευσή τους σε έναν μόνον επιχειρηματία υποκείμενο σε στενό έλεγχο των δημοσίων αρχών.
            
         
               2)
            
            
               Το άρθρο 56 ΣΛΕΕ επιτρέπει ρύθμιση κράτους μέλους, όπως αυτή της υποθέσεως της κύριας δίκης, η οποία απαγορεύει τη διαφήμιση για τυχερά παιχνίδια εξαιρουμένων των παιχνιδιών που διοργανώνει ένας μόνον επιχειρηματίας στον οποίον έχει ανατεθεί το αποκλειστικό δικαίωμα διοργανώσεώς τους.
            
         
               3)
            
            
               Το πρώτο, το πέμπτο, το έκτο καθώς και το όγδοο έως το δέκατο ερώτημα που υπέβαλε το Supremo Tribunal de Justiça (Ανώτατο Δικαστήριο, Πορτογαλία) είναι προδήλως απαράδεκτα.
            
         
      (1)  ΕΕ C 202 της 26.6.2017.